Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 319/12/3309	Trenčín, 23.7.2012
EEČ : 2-28-118-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obvinený XXXXX dňa 21.02.2012 v presne nezistenom čase v Trenčíne na Ulici Východná č. XXXXX bez použitia násilia, z bytu poškodenej XXXXX, nar. XXXXX, trvale bytom XXXXX, XXXXX, odcudzil z komody 1 ks dámsky prsteň zo žltého kovu okrúhleho tvaru s bielymi zirkónmi, odcudzený prsteň následne dal do záložne v Trenčíne na Ulici XXXXX, kde si teda obvinený prisvojil cudziu vec tým, že sa jej zmocnil, čím spôsobil poškodenej XXXXX škodu na odcudzenom prsteni v sume 290,- Eur,

lebo je trestné stíhanie neprípustné podľa § 9 odsek 1 písmeno f
Odôvodnenie:
     Poverený príslušník OR-PZ, Obvodného oddelenia PZ XXXXX uznesením sp.zn. ORP-381/TN-TN-2012 zo dňa 30.03.2012 podľa § 199 odsek 1 Trestného poriadku začal trestné stíhanie a následne uznesením zo dňa 13.04.2012 vzniesol obvinenie XXXXX pre prečin krádeže podľa § 212 odsek 1 Trestného zákona na tom skutkovom základe, že obvinený XXXXX dňa 21.02.2012 v presne nezistenom čase v Trenčíne na Ulici Východná č. XXXXX, bez použitia násilia, z bytu poškodenej XXXXX, nar. XXXXX, trvale bytom XXXXX, XXXXX, odcudzil z komody 1 ks dámsky prsteň zo žltého kovu okrúhleho tvaru s bielymi zirkónmi, odcudzený prsteň následne dal do záložne v Trenčíne na Ulici Braneckého, kde si teda obvinený prisvojil cudziu vec tým, že sa jej zmocnil, čím spôsobil poškodenej XXXXX škodu na odcudzenom prsteni v sume 290,- Eur.

     V priebehu skráteného vyšetrovania boli vykonané výsluchy osôb a zabezpečené listinné dôkazy, z ktorých je nepochybné, že skutok sa stal tak, ako je popísaný v uznesení o vznesení obvinenia a tento vykazuje zákonné znaky prečinu krádeže podľa § 212 odsek 1 Trestného zákona.

     Poškodená XXXXX v zápisnici o výsluchu zo dňa 12.04.2012 po poučení podľa § 211 odsek 1 Trestného poriadku uviedla, že súhlas na stíhanie XXXXX dáva, avšak vo svojej výpovedí zo dňa 27.04.2012 udelený súhlas na trestné stíhanie XXXXX výslovne vzala späť.

     Nakoľko súhlas na trestné stíhanie podľa § 211 odsek 1 Trestného poriadku nebol poškodenou osobou daný a trestné stíhanie je preto neprípustné, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Balaj, ml.
prokurátor